KAMENA DOBA

* To je najstarejše in najdaljše obdobje v zgodovini človeštva. Trajala je več kot dva milijona let in v njej se je iz človeku podobnega bitja razvil današnji človek .
* Dobo so znanstveniki imenovali po materialu, iz katerega so ljudje izdelovali orodje in orožje. To so bili [pestnjaki](http://www.gis.si/egw/ZOS_T03_P02/img/slika2.jpg), ki so mu sledile kamnite sekire, noži, [kopja](http://www.gis.si/egw/ZOS_T03_P02/img/slika7.jpg) in puščice.
* Sprva so ljudje živeli v tropih in se preživljali z lovom, ribolovom in nabiralništvom.
* [Živeli](http://www.gis.si/egw/ZOS_T03_P02/img/slika9.jpg) so v jamah, votlinah in pod skalnimi previsi. Pogosto so se selili, sledeč tropom divjih živali.
* Sčasoma so ukrotili [ogenj](http://www.gis.si/egw/ZOS_T03_P02/img/slika3.jpg) in ga začeli uporabljati za pripravo hrane, ogrevanje, osvetljevanje, z njim so tudi odganjali divje zveri.
* Oblačila so začeli izdelovati iz živalskih kož, saj so naši predniki preživeli kar nekaj ledenih dob.
* Razvili so tudi duhovno življenje, kajti v votlinah smo našli njihove [slikarije](http://www.gis.si/egw/ZOS_T03_P02/img/slika4.jpg) in celo glasbene inštrumente.
* Po koncu zadnje ledene dobe, ko se je večni led stalil, se je človek začel ukvarjati s poljedelstvom in živinorejo ter graditi stalna bivališča iz lesa, kamna, šibja in blata.
* Nastale so prve vasi.



